Alice Taylor (forfatter)

Alice Taylor (født 28. februar 1938) er en irsk forfatter. Hun er mest kjent for å sine historier om livet i en liten irsk landsby. Hun skriver både skjønnlitteratur for voksne, barnebøker og erindringsbøker. Mange av bøkene hennes har blitt bestselgere i hjemlandet.

Liv og virke 
Alice Taylor ble født på en gård i Lisdangan, Newmarket i den nordre delen av grevskapet Cork. Hun gikk på skole ved klosteret Drishane Convent. Etter skolegangen arbeidet hun en tid i Bandon, inntil hun giftet seg med Gabriel Murphy. Ekteparet bosatte seg i Innishannon i 1961. De fikk fire sønner og en datter sammen. Ektemannen døde i 2005. I Innishannon tok Alice Taylor imot overnattinggjester (i et såkalt «guesthouse») ved siden av at hun drev det lokale postkontoret og en butikk.

I 1984 startet hun bladet Candlelight, som hun var både redaktør og utgiver av. I 1986 ga hun ut en illustrert diktsamling. Men det litterære gjennombruddet kom først i mai 1988, da hun ga ut boken To School Through the Fields. I forbindelse med denne bokutgivelsen ble hun intervjuet en rekke ganger i irsk radio og fjernsyn, blant annet på RTÉ Radio's Gay Byrne Show og på Late Late Show. Også de neste bøkene hennes ble bestselgere, og har også blitt solgt til utlandet. Senere begynte hun å skrive romaner, og har hatt like stor suksess innen den sjangeren.

Taylor har hele tiden vært svært opptatt av landsbyen hun bor i. Blant annet har hun engasjert seg i restaureringen av det gamle Innishannon Tower.

Bibliografi

Erindringsbøker 
 To School Through the Fields (Dingle: Brandon 1988; NY: St Martins Press 1990; London: Century Publ. 1991), 275 sider
 An Irish Country Diary (Dingle: Brandon 1988)
 Quench the Lamp (Dingle: Brandon 1990), 196 sider; utgitt under samme tittel i USA året etter (NY: St Martins Press 1991)
 The Village (Dingle: Brandon 1992, 1996)
 The Woman of the House (Dingle: Mount Eagle 1997)
 Going to the Well (Dingle: Mount Eagle 1998), 89 sider
 Across the River (Dingle: Mount Eagle 2000), 283 sider
 A Fallen Leaf: A Journey Through Bereavement (Dnigle: Brandon Press 2004), 160 sider
 House of Memories (Dingle: Brandon Press 2005, 2006), 288 sider
 The Parish (Dingle: Brandon Press 2008), 221 sider

Lyrikk 
 Close to the Earth (Dingle: Brandon Press 1989)
 The Journey: New and Selected Poems (Dingle: Brandon Press 2009), 206 sider

Annet 
 Secrets of the Oak (Brandon ?1992), eventyrbok for barn
 Night Before Christmas (Brandon 1994)
 A Country Miscellany (Mount Eagle 1999), 123 sider, essays
 Introduction to Stephen Rynne, Green Fields: A Journal of Irish Country Life [1938] (Dingle: Brandon 1995)
 A Child’s Book of Irish Rhymes (Bath: Barefoot 1996), 48 sider, illustrert av Nicola Emoe

Referanser 

Irske forfattere
Personer fra County Cork
Forfattere av erindringsbøker